Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Paluumarssi-rajamellakoiden ensimmäinen vuosipäivä -
päättyi lauantaina. Mukana "vain" 40 000 palestiinalaista.
Useita tunteja Gazan rajamellakoiden jälkeen -
palestiinalaisislamistit ampuivat rakettiryöpyn -
kohti Etelä-Israelin asutuskeskuksia. Israel vastasi iskuilla Hamas-asemiin.
Arabiliitto tuomitsi vuosittaisen huippukokouksensa päätteeksi -
USA:n päätöksen tunnustaa Golanin kukkulat osaksi Israelia.
Arabiliitto: Lähi-idän vakaus riippuu palestiinalaisvaltion luomisesta.
Tuhannet palestiinalaiset kokoontuivat lauantaina Gazan―Israelin rajalle -
jokaviikkoisten Paluumarssi- mellakoiden alkamisen vuosipäivänä.
Palestiinalaisaktivistit ja islamistinen Hamas-järjestö yrittivät koota -
miljoonapäisen mielenosoittajajoukon.
Hamas oli antanut kaikille koululaisille vapaapäivän.
Silti väkeä oli odotettua huomattavasti vähemmän.
Israelin puolustusvoimien IDF:n mukaan osallistujia oli n. 40 000.
Tiedusteluviranomaiset arvioivat, että monet olivat -
Hamas- ja Islamilainen jihad -terrorijärjestöjen palkkaamia.
Mielenosoituksen kannatus jäi siis selvästi vaisuksi.
Osallistujat sanoivat silti jatkavansa marsseja rajalle, -
kunnes koko "Palestiinan" maa on heidän hallussaan.
Heistä osa viittasi vuoteen 2027 "juutalaisvaltion tuhon" vuotena.
Voitamme, jos Allah suo.
Jatkamme v:een 2027, kunnes Palestiina on meidän.
Hamas oli lähettänyt satoja jäseniään oransseihin liiveihin pukeutuneina -
estämään mellakoijia lähestymästä raja-aitaa.
IDF:n tiedottaja totesikin: -
"Se osoittaa, että Hamas pystyy halutessaan estämään väkivallan."
Mielenosoittajia ja mellakoijia kokoontui kuudelle eri paikkakunnalle.
Tämänpäiväiset tapahtumat olivat erilaisia aiempiin verrattuna.
Hamas oli tuonut paikalle oranssiliivisiä järjestyksenvalvojia.
Sen vuoksi mellakoijia toki oli lukuisa määrä, -
mutta väkivaltaa oli tänään merkittävästi vähemmän.
IDF:n huomioista huolimatta -
monien mellakoijien onnistui silti lähestyä rajaa.
Osa heitti kotitekoisia räjähteitä ja kranaatteja -
kohti sotilaita, jotka tarkkailivat mellakoita Israelin puolelta.
IDF vastasi joukkojen hajotuskeinoin.
Jos joku yritti tunkeutua raja-aidan läpi, IDF vastasi tulella -
hallituksen antamien voimankäyttösääntöjen mukaisesti.
Hamasin terveysviranomainen ilmoitti, -
että neljä palestiinalaista kuoli. Lisäksi 64 haavoittui.
Joitain tunteja myöhemmin islamistit ampuivat rakettiryöpyn -
kohti Etelä-Israelin asutuskeskuksia.
Eshkolin kunnassa annettiin raketti- hälytys varhain sunnuntaiaamuna, -
kun Hamasin hallitsemasta Gazasta laukaistiin viisi rakettia.
Ne räjähtivät asumattomalla alueella aiheuttamatta vammoja tai vahinkoja.
Mikään palestiinalaisryhmä ei ilmoittautunut hyökkäyksen tekijäksi.
IDF:n tiedotusyksikön mukaan Israel vastasi tulittamalla panssarivaunuilla -
useita Hamas-tarkkailuasemia rajalla.
Rakettituli on omiaan uhkaamaan Egyptin johtamia tulitaukoneuvotteluja.
Rakettitulesta huolimatta Israel päätti laajentaa Gazan kalastusalueita -
ja avasi Kerem Shalomin, -
joka on Israelin ja Gazan tärkein kaupallinen rajanylityspaikka.
Muita uutisia: Brasilia avasi kaupallisen edustuston Jerusalemiin.
Sitä pidetään ensiaskeleena kohti Brasilian lähetystösiirtoa Jerusalemiin.
Brasilian presidentti Jair Bolsonaro vierailee paraikaa Israelissa.
Hän kertoi asiasta mediatilaisuudessa Netanjahun kanssa.
Vähän aikaa sitten teimme lopullisen päätöksen.
Kysyimme neuvoa turvallisuusministeri Helenolta.
Avaamme tänne Jerusalemiin kaupallisen edustuston, -
joka palvelee tiede-, teknologia- ja innovaatioasioissa.
Etukäteen merkit viittasivat jopa siihen, että Brasilia saattaa -
siirtää lähetystönsä Jerusalemiin USA:n vanavedessä.
Pääministeri Netanjahu sanoi pitävänsä edustuston avaamista -
ensiaskeleena kohti lähetystön avaamista Israelin pääkaupunkiin.
Olemme nyt Jerusalemissa.
Onnittelut päätöksestänne -
avata kauppa-, teknologia- ja innovaatioedustusto, -
Brasilian hallinnon virallinen -
kauppa-, teknologia- ja innovaatio- edustusto, Jerusalemiin.
Kerron teille salaisuuden.
Toivon ja uskoisin mielelläni, että tämä on ensiaskel -
kohti Brasilian lähetystön avaamista aikanaan Jerusalemissa.
Brasilian viranomaisten mukaan lähe- tystöä ei haluttu siirtää Jerusalemiin,-
etteivät maan kauppasuhteet arabi- ja muslimimaailmaan kokisi kolausta.
Brasilian ulkoministeriö ilmoitti, -
että Brasilia päätti perustaa edustuston Jerusalemiin -
edistääkseen kauppaa, investointeja, teknologiaa ja innovaatioita.
Sitten Tunisiaan: Arabiliitto tuomitsi vuosittaisessa kokouksessaan -
Yhdysvaltojen päätöksen tunnustaa Golanin kukkulat osaksi Israelia.
Se korosti yksimielisesti, -
että Lähi-idän vakaus riippuu palestiinalaisvaltion perustamisesta.
Monenkeskisessä konferenssissa 22 arabimaata sai tukea YK:lta, -
jonka pääsihteeri korosti, että YK:n kanta Jerusalemin asemaan -
ja palestiinalaisvaltion perustamiseen on muuttumaton.
Jerusalem, al-Quds, molempien valtioiden pääkaupunki, -
kuten olen aina korostanut.
Ei ole olemassa suunnitelma B:tä. Ilman kahta valtiota ei ole ratkaisua.
Pääsihteeri Guterres toisti, että YK vastustaa USA:n Golan-tunnustusta.
Hän korosti, että Syyrian konfliktin ratkaisun on taattava -
Syyrian alueellinen yhtenäisyys myös Golanin kukkuloilla.
Kokoukseen osallistui myös EU:n ulkopoliittinen johtaja Mogherini.
Hän toisti Euroopan unionin kannan, että EU ei tunnusta -
Israelin vuoden 1967 sodassa valtaamia alueita, -
vaan pitää niitä "laittomasti miehitettyinä".
Hajaantunut ja jakautunut Syyria ei ole ratkaisu, -
ei myöskään palestiinalaisten jättäminen valtiotta -
ja YK-päätöslauselmien huomiotta jättäminen Golanilla.
Euroopan unioni ei edelleenkään tunnusta Israelin suvereniteettia -
vuonna 1967 miehitetyillä alueilla.
YK:n pääsihteerin ja EU:n ulkopoliittisen johtajan lausunnot -
antoivat myötätuulta arabien kannalle.
Pääsihteeri Aboul Gheit ilmoitti, että Arabiliitto aikoo esittää -
YK:n turvaneuvostolle päätöslauselmaluonnoksen -
ja aikoo hakea kansainväliseltä rikostuomioistuimelta kannanottoa -
USA:n Golan-päätökseen. Arabiliitto antoi tukensa -
arabien v. 2002 rauhanaloitteelle, jossa Israelille tarjotaan rauhaa, -
jos se vetäytyy vuonna 1967 "miehittämiltään" alueilta.
Se ilmoitti aikovansa elvyttää rauhanneuvottelut Israelin kanssa.
Kiitos seurasta. Rukoilkaa rauhaa Israelille ja Jerusalemille.
Olen Jonathan Hessen. Hyvää illan ja viikon jatkoa! Huomiseen.
Suomennos: Marianne Tenetz